OpenLLM-France/wikimedia huggingface dataset:
# Orcera

Orcera és un municipi de la província de Jaén (Andalusia), pertanyent a la Sierra de Segura. Segons fonts de l'INE, el 2005 tenia 2.117 habitants.
El seu terme municipal, de 126 km² es troba seccionat en dos. L'enclavament suroriental, en el qual se situa el nucli de població, es troba dintre del Parc Natural de la Serra de Cazorla.
A la seva Plaça de Bous va existir el Monestir Franciscà de La nostra Senyora de la Penya. En la sagristia d'aquest monestir es van reunir els procuradors de les viles del comú per elaborar, en 1580, les "Ordenances del Comú del Segura i la seva terra", amb la finalitat de guardar, conservar i administrar les muntanyes de Segura. Més tard, quan es va crear la Província Marítima de Segura de la Serra, la seu i el ministre residien en Orcera, que llavors era un raval de Segura.
Entre els monuments cal destacar l'església de La nostra Senyora de l'Asunción, del segle xvi, la portada del qual pertanyia al desaparegut convent de Santa María de la Penya. La torre del campanar procedeix així mateix d'una torre del castell que va existir en Orcera. Aquesta església és considerada Monument Nacional. Cal destacar també la Font de los chorros, del segle xvi, rematada per tres pinyes i un escut, l'Ermita del Calvari i les Torres de Santa Catalina, d'origen àrab.
Orcera té moltes zones pintoresques i paratges interessants, entre els quals cal esmentar Armujo, amb una enorme piscina fluvial, els Estrets, Navalcaballo, Valdemarín, Linarejos i la Hueta.

## Persones il·lustres

* David Broncano, presentador de televisió.
# Orde del Lleó i el Sol

L'Orde del Lleó i el Sol (farsi نشان افتخار شیر و خورشید) és un orde militar creat en 1808 pel rei de Pèrsia Fat·h-Alí Xah Qajar, qui va crear aquest orde de cavalleria per recompensar als eatrangers que prestessin serveis importants al seu regne i persona i per donar als ambaixadors i als del seu seguici una prova de la seva estima i distinció.

## Classes

Aquesta ordre es divideix en tres classes:
* la divisa de la primera és una creu de sis puntes formada per tres cilindres, un en pal i dos en aspa, d'esmalt blanc, orlats i pometats d'or, carregats sobre una corona de llorer: al centre hi ha un medalló del mateix amb una terrassa al natural i un sol naixent: la cinta encarnada.
* la de la segona classe té a més una corona de príncep i es porta suspesa del coll.
* els de la tercera porten la cinta en banda i una placa de l'ordre encastada de pedres precioses, segons el gust i els mitjans del que l'usa.

## En literatura

* Anton Txékhov té una narració curta titulada El sol i el lleó. La història és d'un ancià qui "ha tingut en gran desig de rebre l'orde persa del Lleó i el Sol".

## Bibliografia

* Diccionario histórico enciclopédico, 1833

## Enllaços externs

* The Qajar Dynasty: Orders & Decorations
* Ordes i condecoracions de la dinastia Qajar
* Web de condecoracions i ordes de la dinastia Pahlavi Arxivat 2021-01-26 a Wayback Machine.
# Vàixkivtsi

Vàixkivtsi (en ucraïnès Вашківці) és una ciutat de la província de Txernivtsí, Ucraïna. El 2021 tenia 5.312 habitants.

## Referències

* ↑ «Вашковская городская громада» (en russian). Портал об'єднаних громад України.
* ↑ Вашковцы // Большая Советская Энциклопедия. / под ред. А. М. Прохорова. 3-е изд. том 4. М., «Советская энциклопедия», 1971. стр.345
* ↑ Вашковцы // Советский энциклопедический словарь. редколл., гл. ред. А. М. Прохоров. 4-е изд. М., «Советская энциклопедия», 1986. стр.199
* ↑ Вашковцы // Большой энциклопедический словарь (в 2-х тт.). / редколл., гл. ред. А. М. Прохоров. том 1. М., "Советская энциклопедия", 1991. стр.198
# Viroinval

Viroinval (en való Virwinvå) és un municipi belga de la Província de Namur a la regió valona. Comprèn les localitats de Dourbes, Le Mesnil, Mazée, Nismes, Oignies-en-Thiérache, Olloy-sur-Viroin, Treignes, Vierves-sur-Viroin. L'1 de gener del 2024 tenia 5.647 habitants.

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 22 setembre 2024].
# Pablo Ruz Villanueva

Pablo Ruz Villanueva (Elx, 1983) és un polític i professor d'educació secundària valencià, alcalde d'Elx (Baix Vinalopó) des de 2023 i senador al Senat espanyol en la XIV Legislatura.
Llicenciat en Història de l'Art per la Universitat de Múrcia, va obtindre el Certificat d'Aptitud Pedagògica a la Universitat Miguel Hernández el 2011 pel que exerceix de professor de secundària al col·legi privat Foment Aitana d’Elx. També ha estat docent a la universitat privada CEU d'Alacant.
Políticament milita al Partit Popular (PP) on presideix l'agrupació local d'Elx des de 2017 i a les eleccions generals de novembre de 2019 va ser triat senador on va ser portaveu d'educació. Va encapçalar la candidatura del PP il·licità a les eleccions municipals de 2023 millorant resultats respecte a l'anterior convocatòria tot i que no aconseguí superar al Partit Socialista. Tot i això va ser triat alcalde amb el suport de Vox

## Referències

* ↑ «Pablo Ruz Villanueva» (en va), 16-11-2016. [Consulta: 9 setembre 2023].
* ↑ «Pablo Ruz, candidato del PP en Elche: profesor de Geografía e Historia, y apasionado del piano y las artes plásticas | Onda Cero Radio» (en castellà), 18-05-2023. [Consulta: 9 setembre 2023].
* ↑ España, Senado de. «Senado de España: home» (en castellà). [Consulta: 9 setembre 2023].
# Otopharynx tetraspilus

Otopharynx tetraspilus és una espècie de peix de la família dels cíclids i de l'ordre dels perciformes.
Els mascles poden assolir els 15,6 cm de longitud total.
És un endemisme del llac Malawi (Àfrica oriental).

## Referències

* 1 2 «Otopharynx tetraspilus» (en anglès). FishBase. Froese, Rainer; Pauly, Daniel (editors).
* ↑ ZipCodeZoo.com (anglès)
# Parenchelyurus hyena

Parenchelyurus hyena és una espècie de peix de la família dels blènnids i de l'ordre dels perciformes.

## Reproducció

És ovípar.

## Hàbitat

És un peix marí de clima tropical.

## Distribució geogràfica

Es troba a Papua Nova Guinea.

## Referències

* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* 1 2 FishBase (anglès)
* ↑ Kailola, P.J., 1987. The fishes of Papua New Guinea. A revised and annotated checklist. Vol. 1. Myxinidae to Synbranchidae. Research Bulletin Núm. 41. Department of Fisheries and Marine Resources, Port Moresby, Papua Nova Guinea. 194 p.
* ↑ Kailola, P.J., 1991. The fishes of Papua New Guinea: a revised and annotated checklist. Vol. III. Gobiidae to Molidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea. 153 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Gamarús africà

El gamarús africà (Strix woodfordii) és una espècie d'ocell de la família dels estrígids (Strigidae). Habita zones boscoses de l'Àfrica subsahariana, incloent la selva humida. El seu estat de conservació es considera de risc mínim.

## Referències

* ↑ «Gamarús africà». Cercaterm. TERMCAT, Centre de Terminologia. Rev. 12 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 263. ISBN 978-84-16728-37-4.
* ↑ BirdLife International. «African Wood-owl. Strix woodfordii» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 17 febrer 2023].
# Ploreu pels forasters

Ploreu pels forasters (títol original: Cry for the Strangers) és una pel·lícula de terror estatunidenca de 1982 feta per a la televisió basada en el llibre homònim de John Saul. Va ser dirigida per Peter Medak i protagonitzada per Patrick Duffy. Es va emetre originalment per la CBS l'11 de desembre de 1982. Està doblada al català.

## Argument

Un psiquiatre i la seva dona es traslladen a una pintoresca ciutat costanera només per descobrir que s'hi amaga una presència sinistra.

## Repartiment

* Patrick Duffy com Dr. Brad Russell
* Cindy Pickett com Elaine Russell
* Lawrence Pressman com Glen Palmer
* Brian Keith com cap Whalen
* Claire Malis com Rebecca Palmer
* Robin Ignico com Missy Palmer
* Jeff Corey com Riley
* Parley Baer com Doc Phelps
* Martin Kove com Jeff

## Referències

* ↑ «Cry for the Strangers». rottentomatoes.com. [Consulta: October 20, 2017].
* ↑ «Ploreu pels forasters». esadir.cat. [Consulta: 20 febrer 2024].
# Svetli

«Svetli» té aquests significats:
* Svetli (Krasnodar), localitat del krai de Krasnodar, a Rússia
* Svetli (Volgograd), localitat de l'óblast de Volgograd, a Rússia
* Svetli (Calmúquia), localitat de la república de Calmúquia, a Rússia
* Svetli (Kamtxatka), localitat del krai de Kamtxatka, a Rússia
# Osmanabad

Osmanabad (marathi उस्मानाबाद) és una ciutat i municipalitat a Maharashtra, capital del districte d'Osmanabad, situada a 18° 10′ N, 76° 03′ E﻿ / ﻿18.17°N,76.05°E﻿ / 18.17; 76.05. Consta al cens del 2001 amb una població de 80.612 habitants. La població el 1901 era de 10.607 habitants. Està situada a la comarca de Balaghat i a la regió anomenada Marathwada. Les importants coves de Dharaseo estan prop de la ciutat a 2 km al nord-est, i són set coves que van estar dedicades al culte, de les quals quatre són jainistes i les altres segurament vaixnavites.

## Història

El seu antic nom fou Dharaseo o Dharashiv. Era part del principat d'Hyderabad. El 1853 formà part dels territoris cedits als britànics que van formar el districte de Naldrug amb capital a Naldrug; però perquè aquesta ciutat era poc saludable van traslladar la seu del govern a Osmanabad. El 1860 el districte fou retornat al principat d'Hyderabad, on va continuar com a districte d'Osmanabad. Va formar part d'Hyderabad fins a l'ocupació índia d'aquest estat el 1948; el 1950 Hyderabad va formar un estat de l'Índia, però fou suprimit el 1956 quan els estats foren reorganitzats sota criteris lingüístics; llavors la regió de Marathwada fou transferida a l'estat de Bombai, després partit el 1960 en els de Maharashtra i Gujarat, quedant Osmanabad dins de Maharashtra.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Gernicourt

Gernicourt és un municipi francès situat al departament de l'Aisne i a la regió dels Alts de França. L'any 2007 tenia 70 habitants.

## Demografia
### Població

El 2007 la població de fet de Gernicourt era de 70 persones. Hi havia 25 famílies de les quals 8 eren unipersonals (4 homes vivint sols i 4 dones vivint soles) i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 29 habitatges, 25 eren l'habitatge principal de la família, 3 eren segones residències i 1 estava desocupat. Tots els 29 habitatges eren cases. Dels 25 habitatges principals, 15 estaven ocupats pels seus propietaris, 9 estaven llogats i ocupats pels llogaters i 1 estava cedit a títol gratuït; 1 tenia dues cambres, 1 en tenia tres, 11 en tenien quatre i 12 en tenien cinc o més. 18 habitatges disposaven pel capbaix d'una plaça de pàrquing. A 13 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gernicourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 8 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 0 |
| 0 | 40 a 44 | 8 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 4 |
| 4 | 15 a 19 | 4 |
| 4 | 10 a 14 | 0 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 47 persones, 39 eren actives i 8 eren inactives. De les 39 persones actives 31 estaven ocupades (21 homes i 10 dones) i 9 estaven aturades (2 homes i 7 dones). De les 8 persones inactives 1 estava jubilada, 5 estaven estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa extractiva.

## Poblacions properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Gernicourt a l'INSEE.
* Évolution et structure de la population Fitxa amb el detall de dades de Gernicourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# The Paragons

The Paragons va ser un grup vocal de música ska i rocksteady format a Kingston a la dècada del 1960. La seva cançó més coneguda és «The Tide Is High», escrita per John Holt.

## Història

The Paragons eren originàriament Garth «Tyrone» Evans, el compositor Bob Andy, Junior Menz i Leroy Stamp. El 1964, Stamp va ser substituït pel cantant i compositor John Holt, i Howard Barrett va substituir Menz.
En els seus inicis, The Paragons utilitzaven les harmonies vocals dels grups jamaicans de principis dels anys 1960. A partir de 1964, van gravar amb el segell discogràfic Treasure Isle, i el productor discogràfic Duke Reid, cançons com «Memories by the Score», «On the Beach», «Only a Smile» i «Wear You to the Ball», que van ser posteriorment versionades per UB40, Horace Andy, Dennis Brown, Massive Attack i altres artistes. Els enregistraments de The Paragons es troben entre els moments més destacats de la música popular jamaicana. «The Tide Is High» va encapçalar les llistes d'èxits musicals del Regne Unit i dels EUA per mitjà de Blondie el 1980 i per Atomic Kitten el 2002.
John Holt va marxar per a continuar una exitosa carrera en solitari el 1970. Després de la marxa de Holt, el grup va gravar breument amb la cantant Roslyn Sweat com a Roslyn Sweat & The Paragons. Garth Evans, enregistrant com a Tyrone Evans o Don Evans, també va gaudir d'una carrera en solitari encara que menys notable, fent diversos enregistraments amb The Paragons i després que el grup es dissolgués. Evans va morir l'any 2000 i Holt l'octubre de 2014. Bob Andy va morir el 2020.

## Discografia
### Àlbums d'estudi

* On the Beach (1967)
* With Roslyn Sweat (1974)
* The Paragons (1981)
* Now (1981)
* Positive Movements (1982)
* Heaven & Earth (1996)
* The Paragons Sing the Beatles and Bob Dylan (1998)
* The Legendary Paragons (2000)
* Yellowman meets the Paragons (2002)
* The Paragons Return

## Referències

* 1 2 3 4 «Biography by John Dougan». Allmusic.com. [Consulta: 15 novembre 2009].
* ↑ O'Brien Chang, Kevin & Chen, Wayne (1998), Reggae Routes, Temple University Press, ISBN 978-1-56639-629-5, p. 41.
* ↑ Roberts, David. British Hit Singles & Albums. 19th. Londres: Guinness World Records Limited, 2006, p. 64. ISBN 1-904994-10-5.
* ↑ Roberts. British Hit Singles & Albums. 19th, 2006, p. 33.
* ↑ Campbell-Evans, Cecelia (2014) "Time heals all (Paragons) wounds", Jamaica Observer, 10 November 2014. Retrieved 10 November 2014
* ↑ «Reggae icon Bob Andy has died | Loop Jamaica». Loop News.
# Thripadectes

Thripadectes és un gènere d'ocells de la família dels furnàrids (Furnariidae).

## Llistat d'espècies

El gènere va ser establert per Philip Sclater el 1862 amb el plegafulles flamulat com a espècie tipus.
Segons la Classificació del Congrés Ornitològic Internacional (versió 2.5, 2010) aquest gènere està format per 7 espècies:
* Thripadectes ignobilis - plegafulles unicolor.
* Thripadectes flammulatus - plegafulles flamulat.
* Thripadectes scrutator - plegafulles del Perú.
* Thripadectes rufobrunneus - plegafulles encaputxat.
* Thripadectes melanorhynchus - plegafulles becnegre.
* Thripadectes holostictus - plegafulles llistat.
* Thripadectes virgaticeps - plegafulles cap-ratllat.

## Referències

* ↑ Sclater, P.L.. Catalogue of a Collection of American Birds. Londres: N. Trubner and Co., 1862, p. 157.
* ↑ «Ovenbirds, woodcreepers». IOC World Bird List Version 10.2. International Ornithologists' Union, 01-07-2020. [Consulta: 15 December 2020].
# Tomé de Jesús

Tomé de Jesús (Lisboa, 1529 $^{(Gregorià)}$ - Marroc, 17 d'abril de 1582 $^{(Gregorià)}$) nom de religiós de Tomé de Andrada va ser un predicador i religiós agustinià, escriptor místic i impulsor de la reforma de l'Orde de Sant Agustí.

## Biografia

Tomàs d'Andrada "pertanyia a una de les cases més il·lustres de Portugal". Educat pels Eremites de Sant Agustí, a quinze anys va ingressar a l'Orde de Sant Agustí, a Lisboa, i va completar els seus estudis a Coïmbra. Va ser nomenat mestre de novicis del convent. Molt zelós de la primitiva observança de l'orde, va intentar reformar-la, retornant-la a la seva austeritat original, però tot i tenir el suport del cardenal-infant Enric de Portugal i del seu mestre Luis de Montoya, va trobar una forta oposició al si de l'orde. Això no obstant, se'l considera un dels impulsors dels moviments que van conduir a la reforma que, en 1588, quan ja havia mort, va donar lloc a la congregació reformada dels agustins recol·lectes.
Va gaudir de predicament a la cort de Joan III de Portugal, a qui va assistir en morir, en 1578. Se'n conserva una carta seva que narra aquest episodi detalladament. El seu successor, Sebastià I de Portugal, va emprendre la campanya contra els musulmans del Marroc i va insistir al frare perquè li acompanyés.
Tomàs de Jesús va anar-hi i va treballar en el servei espiritual als soldats, fins que va caure pres després de la derrota d'Alcazarquivr (Ksar-el-kebir), en 1578. Va ser captiu d'un religiós musulmà, que va intentar convertir-lo primer amb la bondat i després amb la tortura. Mentre era pres, Tomàs va escriure el seu tractat Os trabalhos de Jesús, obra de tipus místic i contemplatiu sobre els patiments de Crist, que va servir de consol als seus companys de presó i és una de les grans obres de la prosa religiosa en portuguès.
L'ambaixador portuguès va intentar alliberar-lo i va aconseguir-ho, posant-lo sota la cura d'un mercader cristià. Tomàs de Jesús, però, va voler tornar a la presó de Sagena, on havia deixat 2.000 companys presos envers els quals sentia el deure d'atendre. Hi tornà i continuà el seu apostolat entre ells, aconseguint moltes conversions. Finalment, afeblit per les condicions de vida, les penitències i l'esforç, va morir a la presó el 17 d'abril de 1582.
Tomàs de Jesús va escriure el tractat llatí De contemplatione divina libri VI ("Sis llibres sobre la contemplació divina"), publicat per primera vegada a Colònia el 1684.

## Referències

* ↑ «Thomas of Jesus». A: Charles Herbermann. Catholic Encyclopedia. Nova York: Robert Appleton Company, 1913.
* 1 2 Henry Edward Manning (card.). Pictures of Christian Heroism (en anglès). Londres: Burns and Lambert, 1855, p. 241-242.
* ↑ Adolphe D. Tanquerey (Rev.). The Spiritual life. A treatise on spiritual and mystical theology (en anglès). 2nd. Tournai (BG): Society of St John the Evangelist, Desclée & Co (printers for the Holy See and the Sacred Congr. of Rites), 1930, p. xli (bibliography). , with the imprimatur of Michael J. Curley, Roman Catholic Archbishop of Baltimore
# Tortiglioni

Els tortiglioni o elicoidali són un tipus de pasta de forma cilíndrica amb estries a la seva superfície exterior. Solen tenir una longitud d'uns pocs centímetres i un diàmetre lleugerament inferior als rigatoni. Les estries formen espirals concèntriques, al contrari que als rigatoni on corren paral·leles.
Les estries de la pasta fan que els tortiglioni tinguin més superfície per a captar les salses i els condiments en amanides. S'empren en plats amb salses denses com el ragù napoletà, també es preparen amb bolets i com a ingredient del tortiglioni alla parmigiana (amb albergínies i parmesà), entre altres plats.

## Referències

* ↑ Hildebrand, Caz; Kenedy, Jacob; Salsa, Patrice. Géométrie de la pasta. París: Marabout, 2011. ISBN 978-2-501-07244-1.
* ↑ https://www.barilla.com/es-es/productos/pasta/gama-clasica/tortiglioni
* ↑ «Pasta alla Norma». CCMA. [Consulta: 4 desembre 2023].
# Ashley Putnam

Ashley Putnam (Manhattan, Nova York, 10 d'agost de 1952) és una soprano estatunidenca. La seva carrera com a cantant professional es va iniciar el 1976 i es va estendre durant més de 30 anys.

## Referències

* ↑ «Biografia». Manhattan School of Music. Arxivat de l'original el 27 de maig 2010. [Consulta: 3 gener 2017].
# Ploranera turdina bronzada

La ploranera turdina bronzada (Schiffornis aenea) és un ocell de la família dels titírids (Tityridae). Es troba a Equador i Perú. El seu hàbitat són els boscos tropicals i subtropicals de frondoses humits de les terres baixes i de l'estatge montà. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «ploranera turdina bronzada». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 455. ISBN 978-84-16728-37-4.
* ↑ BirdLife International. «Foothill Mourner. Schiffornis aenea» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Tec-Mec

Tec-Mec va ser un constructor de Fórmula 1 italià.
Van participar en un únic Gran Premi de F1, el Gran Premi dels Estats Units de 1959 utilitzant una versió modificada i alleugerida de un Maserati 250F.

## Resultats a la F1

| Any | Pilot | 1 | 2 | 3 | 4 | 5 | 6 | 7 | 8 | 9 |
| 1959 | F.d'Orey | MON | IND | DUT | FRA | GBR | DEU | POR | ITA | USA |
# Organografia vegetal

La organografia vegetal és la part de la botànica encarregada de la descripció tant a nivell extern com a nivell estructural dels òrgans vegetals.
Sovint s'estudia juntament amb la histologia vegetal
El botànic Pius Font i Quer va ser un especialista reconegut internacionalment en aquesta matèria. El 1938 va publicar un compendi d'organografia vegetal en llengua catalana reeditat recentment.

## Principals òrgans descrits

* Arrel
* Tija
* Fulla
* Flor
* Fruit
* Llavor